Valtter Virtanen

Valtter Virtanen (s. 4. kesäkuuta 1987 Kerava) on suomalainen taitoluistelija. Hän asuu Saksassa Oberstdorfissa.

Virtanen aloitti luistelun vuonna 1992 Keravan Luistinseurassa. Hän on vuosien 2013, 2015, 2016, 2017, 2018 ja 2021 Suomen mestari. Vuosina 2006, 2007, 2009, 2011, 2014, 2019 ja 2020 hän saavutti hopeaa sekä vuosina 2008 ja 2010 pronssia. Hän voitti Pohjoismaiden-mestaruuden vuonna 2022.

EM-kilpailuissa Virtanen on ollut 18. (2015), 19. (2018 ja 2022), 23. (2017), 26. (2013 ja 2016) sekä 29. (2014). Maailmanmestaruuskilpailuissa hän on luistellut neljästi, parhaana sijoituksenaan 31. sija vuodelta 2021.

Vuosina 2017–2018 Virtasta valmensi joulukuussa 2018 kuollut ranskalainen Jean-Francois Ballester.

Koulutukseltaan Virtanen on lääkäri. Hänen puolisonsa on saksalainen taitoluistelija ja taitoluisteluvalmentaja Alina Mayer-Virtanen.

Lähteet

Aiheesta muualla 

Suomalaiset taitoluistelijat
Suomalaiset lääkärit
Vuonna 1987 syntyneet
Elävät henkilöt